kardosdrur/scandi-wiki huggingface dataset:
Konohamaru Sarutobi

Konohamaru Sarutobi ( 猿飛木ノ葉丸, Sarutobi Konohamaru) er en fiktiv figur fra manga- og anime-serien Naruto og er opkaldt efter landsbyen Konoha, er barnebarn af den Tredje Hokage og er Asuma Sarutobi's nevø.

Konohamaru der normalt hænger ud med sine to venner, Udon og Moegi, kalder dem selv "Konohamaru Ninja Squad". Han og hans holdkammerater prøver hele tiden at snige sig ind på Naruto Uzumaki. Konohamaru største indflydelse er Naruto selv, som han ser op til som en rollemodel. På forskellige punkter synes Naruto og Konohamaru, at have nogle fælles bånd mellem dem, som brugen af Sexy no Jutsu.

Selvom Konohamaru og Naruto siger at de er rivaler, har de begge en dyb forståelse for hinanden og Konohamaru ser utroligt meget op til Naruto som ingen anden person gør. Da de to mødtes første gang, kaldte Konohamaru Naruto "Oyabun", som groft kan oversættes til "Leder". Han åbnede op til Naruto og fortalte ham, at han var ked af, at ingen så ham for den han virkelig var. I stedet så de ham som barnebarn af den Tredje Hokage, og kaldte ham "ærede barnebarn" i stedet for Konohamaru. Han kan derfor lide Naruto, fordi han mente de var ens. De ender med at bliver rigtig gode venner og Naruto lære ham nogle Jutsu'er.

Ligesom Naruto drømmer Konohamaru om at blive Hokage, men han siger at han vil være den Syvende Hokage, da han var fuldstændig overbevist om, at Naruto ville blive den Sjette Hokage.

Figurer fra Naruto
Den Danske Designpris

Den Danske Designpris blev etableret i 2000 ved en sammenlægning af IG Prisen og ID Prisen og gives til dansk design. Prisen uddeles hvert år i Dansk Design Center, af en jury bestående af medlemmer fra Designrådet (det tidl. Dansk Designråd) til danske produkter, der udmærker sig specielt ved industrielt og/eller grafisk design.

Efter en kort pause, da der ikke blev uddelt priser i 2005 og 2006, blev designpriserne uddelt for 40. gang i 2007.

I 2007 fik Den Danske Designpris en ny søsterpris, Designmatters Prisen. Prisen gives til en mindre eller mellemstor virksomhed der har satset bevidst på design, og hvor resultatet kan aflæses på bundlinien. Den første vinder af Designmatters Prisen var belysningsvirksomheden Lightyears.

Prismodtagere 

Listen nedenfor er et udvalg af de mange produkter der har modtaget Den Danske Designpris.

 2001: Designprogram til Danske Bank koncernen. Designet af Kontrapunkt.
 2002: Skriften FF Signa. Designet af Ole Søndergaard (Ole Søndergaard ApS).
 2003: ICE-stolen. Designet af Kasper Salto for Fritz Hansen.
 2004: SE1 SEV Spildevandspumper. Design: CBD, Henrik Jeppesen, Trine Mervig. Virksomhed: Grundfos, Tom Jæger, Jens K Schulz, Jan Riis Bovbjerg.
 2008: Visuel Identitet til SuperBest. Designet af Scandinavian DesignLab
2011: AIAIAI Tracks hovedtelefon. Designet af Kilo Design.

Kilder

Se også 
 http://www.ddc.dk/  – Dansk Design Centers officielle hjemmeside

Etableret i 2000
Designpris
Shadows Fall

Shadows Fall er et amerikansk heavy metal band fra Springfield, Massachusetts, der blev dannet i 1995. De er et af de få nutidige metalbands, der får deres lyriske indflydelse fra østens filosofi .

Medlemmer

Diskografi 
Studio album
 1998 – Somber Eyes to the Sky
 2000 – Of One Blood
 2002 – The Art of Balance
 2004 – The War Within
 2007 – Threads of Life
 2009 – Retribution
 2012 – Fire from the Sky	

Opsamlingsalbum
 2002 – Fear Will Drag You Down
 2006 – Fallout From the War
 2007 – Seeking the Way: The Greatest Hits

Singler
 2004 – "What Drives the Weak"
 2005 – "Inspiration on Demand"
 2007 – "Redemption"
 2007 – "Another Hero Lost"
 2009 – "Still I Rise"
 2010 – "Bark at the Moon"
 2012 – "The Unknown"

Noter 

Metalgrupper fra USA
Musikgrupper fra 1995
Zodiac (flertydig)

Zodiac har flere betydninger

 Zodiac Killer – en seriemorder
 The Zodiac - et ringnavn i en periode benyttet af wrestleren Ed Leslie
 The Zodiac – en amerikansk film fra 2006
 Zodiac (film) – en amerikansk film fra 2007 instrueret af David Fincher og baseret på Robert Graysmiths bog af samme navn.
 Zodiac – et andet ord for stjernetegn
 Ford Zodiac – en bilmodel fra Ford England. Det var luksusudgaven af Ford Zephyr
 Zodiac P.I. - en mangaserie fra 2001-2002 af Natsumi Ando.
 Zodiac Watches - schweizisk urfabrikant

Se også 
 Zodiaks – sovjetisk space disco band
Dantek Library Solutions

Dantek blev grundlagt i 1986-87 som i/s af to skolebibliotekarer Erik Bjerregaard Christensen og Ole Sloth Carlsen, som begge på det tidspunkt havde deres virke som bl.a skolebibliotekarer ved Silkeborg Kommunale Skolevæsen og konsulenter ved datidens Århus Amtscentral.

Dantek A/S Library Solutions  før 01.12.2011 benævnt "Dantek Biblioteksløsninger" og "Dantek Informationssystemer" var en dansk virksomhed, der udviklede, leverede og driftede bibliotekssystemer til  biblioteker, skoler og undervisningsinstitutioner. 
Dantek A/S var før 2014 100% ejet af Dantek Holding A/S og  havde hovedsæde i Aarhus. De første snes år i virksomhedens liv var den placeret i Silkeborg. Dantek koncernen havde desuden datterselskaber i Sverige, Tyskland og Polen; Udviklingsvirksomhed varetoges blandt andet i selskabet Dantek Sp.z o.o. i Poznan, Polen.

Den daglige ledelse i Dantek A/S i perioden 1989-2014: Administrerende direktør Erik Bjerregaard Christensen, direktør Ole Sloth Carlsen.

Dantek Holding A/S blev 1/7-2014 solgt til Systematic A/S, Aarhus. Afdelingen i Systematic, der overtog Danteks aktiviteter hedder Systematic Library & Learning.

Dantek A/S blev stiftet i 1989. Dantek var oprindeligt etableret som I/S, Dantek blev først i Skandinavien (first mover) med det stregkodebaserede DOS-udlånssystem til skolebiblioteker BiblioMatik allerede i 1987, og i 1991-92 præsenterede virksomheden det grafiske (Windows) søgesystem til skolebiblioteker DanKatalog. Samtidigt udvikledes første udgave af DanBooking til brug for skolernes materialebooking i kommunale Pædagogiske Samlinger. En selvstændig produktionlinje udviklede bibliotekssystemet Cicero dedikeret folkebiblioteker. I 2001 udkom Dantek Library, et generelt biblioteksværktøj, som kunne tilpasses både folke-og skolebiblioteker. Siden 2006 var Dantek leverandør af Dantek Booking, som blev leveret til samtlige centre for undervisningsmidler (CfU) i Danmark, Grønland, Færøerne og Sydslesvig. Systemets web benyttedes af stort set samtlige  undervisere i grundskoler og på ungdomsuddannelserne.

2012 var Dantek leverandør af Dantek BiblioMatik biblioteksløsningen til godt halvdelen af landets skolebiblioteker foruden biblioteker på ungdoms- og voksenuddannelser. Dantek BiblioMatik leveredes både til den danske biblioteksstandard danMARC 2 og i en MARC 21 version til svenske, norske, tyske og engelsksprogede uddannelsesbiblioteker. Systemet kom langt omkring og var i funktion i bl.a. danske og svenske skoler i både Japan og Kina, og i engelsksproget udgave i bl.a Emiraterne.

Siden 2010-11 blev fremtidens Dantek Library Next Generation sat i støbeformen. Dette helt nye system blev tilbudt Kombit ved det landsdækkende Bibudbud 2013, som Dantek vandt. Det blev Systematic Library & Learning som kom til at gennemføre udvikling og udrulning. Systematic fastholdt det "gamle" Dantek produktnavn Cicero.

Eksterne kilder og henvisninger
 Dantek A/S Library Solutions 
Softwarevirksomheder i Danmark
IG Prisen

IG Prisen blev indstiftet i 1980 som en søsterpris til ID Prisen. Hvor ID Prisen belønnede industrielt design, blev IG Prisen lavet for at belønne grafisk design som bomærker, skrifttyper, skilte, symboler og ikoner.

Prisen blev uddelt hvert år af det tidligere Dansk Designråd (nu Designrådet).

I 2000 blev IG Prisen sammenlagt med ID Prisen og dannede Den Danske Designpris.

Prismodtagere 

IG Prisen nåede at blive uddelt 19 gange. Nedenfor er et uddrag af prismodtagerne.

 1980: Bomærke for Kræftens Bekæmpelse. Design: Plan Design A/S, Rolf Lagersson
 1981: Bomærke for H.Christensen & Søn A/S af Ole Friis
 1982: Plakater af Per Arnoldi, 1970-82
 1984: Bomærke for Dansk Datamatik Center af Ole Friis
 1985: Grafisk design af Carlsberg Sort Guld. Design: Bergsøe 1, Peter Hiort
 1986: Bomærke for Vester Kopi af Ole Friis
 1990: Carli Gry-katalog for Jackpot & Cottonfield. Design: Joel Andersen og Helle Heiberg
 1991: Skilteprogram til Københavns Lufthavn. Design: Designlab, Per Mollerup, Bastian Andersen, Trygve Hansen
 1994: Visuel kampagneidentitet DTU. Design: Kontrapunkt, Partner Kim Meyer Andersen, Grafisk designer Niels Rinder
 1999: DSBs typografi. Design: DSB v/ Pia Bech Mathiesen sammen med Kontrapunkt,  Steltonkatalog udført af grafikeren Finn Nygaard

Noter

Eksterne links 
 Dansk Design Center
 Designrådet 

Etableret i 1980
Ophørt i 2000
Designpriser fra Danmark
Startmotor

En startmotor er en elektromotor, som bruges til at trække en forbrændingsmotor i gang. Startmotoren trækker svinghjulet på forbrændingsmotoren ved hjælp af en såkaldt Bendixkobling, som frikobler startmotoren når forbrændingsmotoren starter.

Startmotoren i personbiler drives normalt med 12 volts jævnstrøm, da dette er den nominelle spænding fra bilbatteriet. Tidligere var også 6 volt almindeligt, mens lastbiler og busser normalt bruger 24 volt.

Startmotoren aktiveres som oftest ved at dreje tændingsnøglen helt mod højre. 

Bildele
Elektromotorer
Paradise Hotel (Danmark, sæson 5)

Den femte sæson af tv-serien Paradise Hotel i Danmark blev sendt i 2009.

 Vært: Rikke Göransson
 Vindere: Frederik (250.000 kr.) og Line-Sofie (250.000 kr.)
 Finalister: Martin (0 kr.) og Maria (0 kr.)
 Jury: Melissa, Jon, Cecilie, Michael, Connie, Line Marie, Ronnie, Mads og Gleager
 Mr. Paradise (Den perfekte mand): Jon 
 Miss Paradise: Pernille 
 Hotellets scoretrold: Martin
 Titelmelodi: Sukkerchok – Hvor Som Helst, Når Som Helst
 Antal afsnit: 64
 Antal deltagere: 32

Deltagere

Referencer 

5
Cabriolet

En cabriolet er en type bil, hvor taget eller som det også hedder kalechen kan foldes væk på kort tid. Ordet cabriolet kommer fra fransk, afledt af cabriol 'bukkespring', af latin caper 'ged', pga. de første modellers ujævne gang. Mange forskellige bilmodeller fremstilles og markedsføres i cabrioleter, f.eks. Ford StreetKa og Rolls-Royce Phantom Drophead Coupé, de findes i alle mulige størrelser og prisklasser. Mange bilproducenter bruger populære modeller med fast tag til brygge en cabriolet-version af modellen, som Fiat har valgt at gøre med 500cc, den er et opbygget af den meget populære minibil Fiat 500. De cabrioleter, som bare er en version af en bilmodel med fast tag, er ofte tungere og "slasket" i det end den oprindelig model med fast tag. Det skyldes, at hele bilens afstivning går normalt både i gennem taget og undervognen. Hos cabrioleter er den sammenklaplige kaleche i vejen, så skal ingeniøren tænke anderledes. De skal nemlig lægge hele afstivningen ned i undervognen på bilen. Det kan godt mærkes, når man er ude at køre i den. Cabrioleter er ikke kendt for at have en god komfort.

I de fleste cabrioleter er taget fastgjort til selve chassiset og de er også monteret med et kompliceret hængselsystem, hvor der er en mekanisme, som gør det let at folde kalechen sammen. Når kalechen bliver foldet sammen, er der to steder, hvor den kan komme hen, det ene sted er i en fordybning bag bagsæderne, medens det andet sted er inden i bagagerummet. Kalechen kan fungere enten manuelt eller automatisk via hydrauliske eller elektriske styring, i dag ser man stor set kun cabrioleter med en automatisk løsning.

Traditionelt er kalechen på en cabriolet med foldetag lavet af tykt lærred, vinyl eller andet tekstilmateriale. I nogle ældre biler og visse luksuscabrioleter kan kalechen endda være lavet af læder. På nyere cabrioleter bruges i stigende grad stål, aluminium eller plastmaterialer. Endda kan nogen også være lavet af kulfiber, i stedet for de traditionelle bløde materialer. Disse cabrioleter kaldes for hard-top og de cabrioleter, med en kaleche, der er lavet af et blødt materiale, hedder soft-top.

Enkelte cabrioleter, der blev leveret med blødt tag, bl.a. Jeep Wrangler og Mercedes-Benz SL500, har haft en mulighed for at blive udstyret med et hårdt tag, udført i metal og glasfiber, der kunne monteres oven på, eller i stedet for stoftaget. Dette er især tænkt til vinterbrug, hvor cabrioleter med stoftag typisk er sværere at varme op end deres kusiner med fast tag.

De fleste bilmærker producerer eller har produceret mindst én cabriolet gennem tiden. Oftest findes der også versioner af samme bilmodel med fast tag.

Kilder 

 
Biler efter karrosseri
Kitsch

Kitsch er en stil bestående af masseproduceret kunst eller design med brug af kulturelle symboler. Udtrykket er også brugt nedsættende til at vurdere et kunstnerisk udtryk til lav æstetisk kvalitet.

Ordet er et låneord fra tysk eller jiddisch, kitschen, som betyder at skrabe (affald) sammen.

Kitsch, som kunstnerisk udtryk, kan være en bevidst og ironisk anvendelse af et overdådigt formsprog. Kitsch er kendt som en stil indenfor boligindretning, hvor bohavet og andre genstande i boligen ikke nødvendigvis harmonerer med hinanden eller de øvrige omgivelser. Frem for at sætte fokus på integriteten af hjemmet (at det fremstår som en æstetisk helhed), sættes fokus på værdien af den enkelte genstands individuelle værdi eller egenskaber. Kitsch og lavkultur har især fået kritik fra Frankfurterskolens inderkreds, navnlig Theodor W. Adorno, som betragtede massekultur som decideret farlig og fordummende.

Den danske kulturjournalist Asger Liebst skelner mellem kitsch og neo-kitsch. Kitsch er "klassisk dårlig smag", dvs. havenisser eller illustrationer på pizzabakker. Neo-kitsch er et lidt mere kompliceret begreb, der dækker over kultur, der engang var nyskabende og radikalt, men i dag er gået voldsomt af mode. Et eksempel kan være funktionalistisk arkitektur, f.eks. boligblokke som Høje Gladsaxe.

Se også 
 Fiduskunst

Referencer 
 T.W. Adorno: Massekulturen er farlig. I: Louisianna Revy (1964)
 Asger Liebst: Plat - Al magt til den dårlige smag. Information (2001)

Kunst
Stilperioder
Nedsættende udtryk
Aaron Taylor-Johnson

Aaron Taylor-Johnson (født Aaron Perry Johnson 13. juni 1990) er en engelsk skuespiller, hvis faglige arbejde omfatter optrædener på scenen, tv og i spillefilm. Han begyndte at optræde i seksårsalderen, og dukkede op i film som Shanghai Knights fra 2003, Angus, Thongs and Perfect Snogging og Illusionisten før han begyndte at få hovedroller i film som Nowhere boy, hvor han spillede John Lennon, og superhelte filmen Kick-Ass fra 2010.

Personlige liv 

Johnson blev født 13. juni 1990 i High Wycombe, Buckinghamshire i England som søn af en hjemmegående mor og en far, der er civilingeniør. Det blev meddelt den 31. oktober 2009, at Johnson var forlovet med filminstruktøren Sam Taylor-Wood, hans instruktør på Nowhere Boy. Pr. januar 2010, blev det meddelt at Taylor-Wood er gravid med parrets første barn.

Udvalgt filmografi

Eksterne henvisninger 

 , Officielle hjemmeside
 

Skuespillere fra Storbritannien
Chloë Grace Moretz

Chloë Grace Moretz (født 10. februar 1997 i Atlanta, Georgia) er en amerikansk skuespiller, blandt andet kendt for rollen som Mindy Macready/Hit Girl i filmen Kick-Ass. I 2005 begyndte hun sin skuespillerkarriere i filmen The Amityville Horror i en alder af syv år. Efter dette har hun haft roller i film som Kick-Ass, Kick-Ass 2, Let Me In, Dark Shadows, Carrie, If I Stay og The Equalizer, hvor hun spillede sammen med Denzel Washington.

Under Oscaruddelingen 2015 uddelte hun prisen for bedste visuelle effekter, sammen med med-skuespiller i Carrie, Ansel Elgort. Prisen gik til Interstellar.

Filmografi (udvalgt)

Film 
 2005: The Amityville Horror – Chelsea Lutz
 2006: Big Momma's House 2 – Carrie
 2008: Bolt – Young Penny (stemme)
 2009: (500) Days of Summer – Rachel Hansen
 2010: Kick-Ass – Mindy Macready/Hit Girl
 2010: Let Me In – Abby
 2011: Hick – Luli McMullen
 2011: Hugo Cabret – Isabelle
 2011: Texas Killing Fields – Little Ann Sliger
 2012: Dark Shadows – Carolyn Stoddard
 2013: Carrie – Carrie White
 2013: Kick-Ass 2 – Mindy Macready/Hit Girl
 2014: If I Stay – Mia Hall
 2014: The Equalizer – Teri
 2014: Laggies – Annika
 2014: Clouds of Sils Maria – Jo-Ann Ellis
 2015: Dark Places (kommende) – Diondra
 2016: The 5th Wave (kommende) – Cassie Sullivan
 2016: November Criminals (kommende) – Digger

Fjernsyn 
 2005: My Name is Earl – Candy Stoker (1 episode)
 2006-07: Desperate Housewives – Sherri Maltby (2 episoder)
 2007-08: Dirty Sexy Money – Kiki George (7 episoder)
 2011-13: 30 Rock – Kaylie Hooper (3 episoder)

Spil 
 2010: Kick-Ass: The Game – Mindy Macready/Hit-Girl
 2012: Dishonored – Emily Kaldwin I

Kilder

Eksterne henvisninger 

 
 Personlig hjemmeside

Skuespillere fra USA
Christopher Mintz-Plasse

Christopher Charles Mintz-Plasse (født 20. juni 1989) er en amerikansk skuespiller kendt for hovedrollen i film som Superbad, Role Models, Year One og Kick-Ass.

Karriere 
Mintz-Plasse spillede i dramalektioner fra første klasse, indtil hans senior år i high school, før han medvirkede i Superbad . Han blev castet i rollen som Fogell, efter en audition med to high school venner. Han havde ingen professionelle billeder af sit hoved før auditionen og tog et billede af sit hoved med sin kameratelefon. Hans mor var påkrævet ved lov at være på settet under hans optagelser hans sex scene i Superbad, fordi han kun var 17-år gammel på tidspunktet under optagelserne.

Mintz-Plasses næste optræden var overfor Paul Rudd og Seann William Scott i David Wain filmen Role Models, og udførte stemmearbejde til den animerede film How to Train Your Dragon.

I juni 2009 foretog han en optræden i The Tonight Show with Conan O'Brien og erklærede, at han kører i en 2004 Honda Civic, som han betalte halvdelen af.

I marts 2010 gjorde han en optræden i det britiske fodbold program Soccer AM. Han blev bedt om at vælge et fodboldhold ud af de 92 i den engelske fodboldliga som han skulle støtte forevigt, hvor han valgte Torquay United FC.

Personlige liv 
Mintz-Plasse blev født i Los Angeles, Californien, søn af Ellen Mintz, en skolerådgiver og Ray Plasse, et postbud. Mintz-Plasse er jødisk og opvoksede i West Hills i Californien. Han gik på El Camino Real High School fra 2003 til 2007, og blev undervist på settet under optagelserne til Superbad.

Filmografi 
 Superbad (2007) – Fogell ("McLovin")
 Role Models (2008) – Augie Farks
 Year One (2009) – Isacco
 How To Train Your Dragon (2010) – Fishlegs (voice)
 Kick-Ass (2010)- The Red Mist
Fright Night (2011) - Ed

Eksterne henvisninger 

 
 Interview på ARTISTdirect.com 
 Video Interview

Skuespillere fra USA
Kastrup Glasværk

Kastrup Glasværk A/S var et dansk glasværk i Kastrup på Amager.

Værket var anlagt 12. oktober 1847 af overstaldmester Christian Conrad Sophus greve Danneskiold-Samsøe. I 1873 overgik det til et aktieselskab og samme år forpagtedes Godthaab Glasværk ved Helsingør (grundlagt ca. 1858 af Mathias Jørgensen). Dette blev definitivt overtaget i 1883, og i 1881 købtes Tuborg Fabrikers Glasværk, der fik navnet Hellerup Glasværk. I mellemtiden havde greven afhændet værket i 1873. Fra 1907 blev glasværket drevet i nøje tilslutning til A/S De forenede Glasværker, Odense, og A/S Frederiksberg Glasværk, hvilke selskabers aktier det overtog. Under A/S De forenede Glasværker hørte Fyns Glasværk, Odense, (grundlagt 11. juni 1874) og indtil år 1907 Aarhus Glasværk, Århus, (grundlagt 1898), der da overtoges af A/S Kastrup Glasværk. I 1918 erhvervedes endvidere aktiekapitalen i glasværket i Aalborg (grundlagt i 1853 af kammerherre August Theodor Schütte, overgået til et aktieselskab i 1905). Selskabet drev foruden Kastrup Glasværk følgende værker: Hellerup Glasværk, De forenede Glasværker i Odense og Aarhus Glasværk.

I 1892 lod selskabet et stort hovedsæde opføre på Nørre Voldgade 12 i København ved arkitekt Philip Smidth. Bygningen bærer stadig firmaets navn.

Fabrikken havde først en stor produktion af mundblæste flasker, der blev mekaniseret i 1912. Siden kom mundblæste drikkeglas, glasservice, lommelærker, osteklokker og belysningsglas til. I årene 1957-65 fik Kastrup Glasværk formgivet drikkeglas af Jacob E. Bang, men også Grethe Meyer, Nanna Ditzel, Sigvard Bernadotte m.fl. har designet produkter for værket.

I 1965 fusioneredes Kastrup Glasværk med Holmegaard Glasværk, og produktionen ophørte helt i 1979.

Data i 1950 
Bestyrelse består af højesteretssagfører C.B. Henriques, formand, direktør Halfdan Hendriksen (f. 1881), direktør Valdemar Hansen (f. 1870), godsejer Frederik Sander (f. 1883), direktør Poul Simonsen (f. 1881) og direktør N. Steenberg (f. 1897). Direktør Valdemar Hansen blev direktør for A/S De forenede Glasværker i Odense og Århus i 1906 og efter sammenslutningen i 1907 direktør for A/S Kastrup Glasværk indtil 1949.

Direktion (siden 1949): Valdemar Hansen jun. (f. 1910) (medlem af direktionen fra 1947).

Kilder 
 Danmarks ældste forretninger 1100-1911, Kraks Forlag 1950

Tidligere virksomheder i København
Danske virksomheder etableret i 1847
Ophørt i 1965
Glasværker i Danmark
Platform (bil)

Platformen eller undervognen er den del af en bil, hvorpå chassiset, hjulophængene og motoren er monteret. I dag har de fleste bilmodeller samme platform indenfor et firma eller en koncern. Som oftest er det modeller i samme størrelsesklasse, som f.eks. Volkswagen Golf, Audi A3, SEAT León og Škoda Octavia. Platformen er den komponent på bilen som er dyrest at udvikle, og derfor deler flere og flere bilmærker platforme. Platformen udgør en stor del af kollisionssikkerheden, og for at klare dette behøves nøje udregnede deformationszoner og bjælker rundt om kabinen. Sammenlignet med selve karrosseriet er platformen meget avanceret og udgør en meget stor del af bilens opbygning.

 
Køretøjsteknologi
STS-66

STS-66 (Space Transportation System-66) var rumfærgen Atlantis 13. rumfærge-mission. Den blev opsendt d. 3. november 1994 og vendte tilbage d. 14. november 1994.

Missionens primære nyttelast var ATLAS-03 og CRISTA-SPAS.
Hovedartikler:

Besætning 
   Donald McMonagle (kaptajn)
   Curtis Brown (pilot)
   Ellen Ochoa (1. missionsspecialist)
   Joseph Tanner (2. missionsspecialist)
   Jean-Francois Clervoy (3. missionsspecialist) CNES
   Scott Parazynski (nyttelast-specialist)

Missionen 
Missionen medbragte følgende nyttelast:
 Atmospheric Laboratory for Applications and Sciences – 3 (ATLAS-03)
 Atmospheric Trace Molecule Spectroscopy (ATMOS)
 Shuttle Solar Backscatter Ultraviolet Spectrometer (SSBUV)
 Active Cavity Radiometer Irradiance Monitor (ACRIM)
 Measurement of the Solar Constant (SOLCON)
 Solar Spectrum Measurement (SOLSPEC)
 Solar Ultraviolet Spectral Irradiance Monitor (SUSIM)
 Millimeter Wave Atmospheric Sounder (MAS)
 Cryogenic Infrared Spectrometers and Telescopes for the Atmosphere-Shuttle Pallet Satellite (CRISTA-SPAS)

Eksterne henvisninger 

 STS-66 NASA 
 STS-66  NASA KSC 

Rumfærgeprogrammet